
PATVIRTINTA

Plungės rajono savivaldybės tarybos 2023 m. kovo 30 d. sprendimu Nr. T1-



**PLUNGĖS RAJONO SAVIVALDYBĖS**

**KONTROLĖS IR AUDITO TARNYBA**

**2022 METŲ VEIKLOS ATASKAITA**

2023 m. kovo 14 d. Nr. IV-1

Plungė



Su veiklos ataskaita galima susipažinti

Plungės rajono savivaldybės interneto puslapyje

adresu [www.plunge.lt](http://www.plunge.lt)

**SAVIVALDYBĖS KONTROLIERIAUS ŽODIS**

Kontrolės ir audito tarnyba, atlikdama auditus, teikdama pastebėjimus ir rekomendacijas siekia didinti viešojo sektoriaus efektyvumą ir jo kuriamą naudą Savivaldybės bendruomenei, skatinti atsakingumą į rezultatus ir gyventojų poreikiui orientuotą valdymą, Savivaldybės turto, finansų valdymo ir kontrolės sistemų pažangą.

Vietos savivaldos įstatymo 27 straipsnis įpareigoja Savivaldybės kontrolės ir audito tarnybą kasmet atlikti Savivaldybės konsoliduotųjų ataskaitų rinkinio finansinį (teisėtumo) auditą, kuris reikalauja didelio dėmesio ir ypač daug laiko sąnaudų. Vertiname tai, kad Savivaldybės biudžeto vykdymo apskaita tvarkoma tinkamai ir galime reikšti besąlyginę nuomonę dėl Savivaldybės biudžeto vykdymo ataskaitų rinkinio, tačiau nesame patenkinti, kad dažnu atveju turime teikti pastebėjimus dėl lėšų naudojimo ir turto valdymo, nes vis dar pasitaiko reikšmingų neatitikimų tvarkant Savivaldybės lėšų ir turto apskaitą, juos valdant, naudojant ir jais disponuojant.

Nuolat stebime veiklos pokyčius audituotose įstaigose, ypač kuriose buvo atliktas veiklos auditas.

Didelį dėmesį skiriame rekomendacijų įgyvendinimo stebėsenai, kiekvieną pusmetį informaciją teikiame Savivaldybės tarybos Kontrolės komitetui. Aktyviai bendradarbiaujame su audituojamaisiais subjektais rekomendacijų formulavimo ir jų įgyvendinimo metu, nes mūsų tikslas bendras, kad būtų laiku priimti sprendimai, kuriant pamatuotą poveikį audituotoje srityje.

Visos atliktų audito ataskaitos ir išvados pateiktos Savivaldybės merui, Savivaldybės administracijai, Savivaldybės tarybos Kontrolės komitetui ir, kad su jomis galėtų susipažinti Savivaldybės visuomenė, visos ataskaitos patalpintos Plungės rajono savivaldybės interneto puslapyje.

Apibendrindama tai, kas įvyko per praėjusius metus, noriu padėkoti Savivaldybės tarybos Kontrolės komitetui už iniciatyvą reguliariai išklausyti informaciją apie teiktų rekomendacijų įvykdymą; Tarnybos darbuotojams už darbą; audituojamų subjektų vadovams ir darbuotojams už konstruktyvų bendradarbiavimą ir pasitikėjimą.

savivaldybės kontrolierė Danutė Jarašiūnienė

**PAGRINDINIAI VEIKLOS FAKTAI**

Plungės rajono savivaldybės kontrolės ir audito tarnybos (toliau – Tarnyba) 2022 metų veiklos ataskaita parengta ir Savivaldybės tarybai teikiama vadovaujantis Lietuvos Respublikos vietos savivaldos įstatymu[[1]](#footnote-1).

Tarnyba, įgyvendindama Lietuvos Respublikos vietos savivaldos įstatyme nustatytas funkcijas ir suteiktus įgaliojimus, atlieka finansinius (teisėtumo) ir veiklos auditus Savivaldybės administracijoje, Savivaldybės administravimo subjektuose ir Savivaldybės valdomose įmonėse. Auditoriai audituojamam subjektui pateikia rekomendacijas, padedančias tobulinti veiklą (sutaupyti lėšų, sumažinti išlaidas, gerinti veiklos kokybę, stiprinti valdymo, administracinius ir organizacinius procesus).

Tarnyba per 2022 metus vykdė veiklą pagal suderintą su Savivaldybės tarybos Kontrolės komitetu veiklos planą ir papildomai pagal Savivaldybės tarybos pavedimą turėjo atlikti Plungės rajono savivaldybės visuomenės sveikatos biuro veiklos auditą, dėl tos priežasties neatliktas veiklos plane numatytas Savivaldybės naujai sukurto ar renovuoto turto, pritaikant jį Savivaldybės reikmėms, įveiklinimo vertinimo veiklos auditas, o tik atliktos išankstinio tyrimo procedūros, nustatytos rizikos.

**1 pav**. Plungės rajono savivaldybės tarybai teiktos išvados per 2022 metus

**VEIKLOS ORGANIZAVIMAS**

***Kontrolės ir audito tarnybos uždaviniai ir funkcijos***

Plungės rajono savivaldybės kontrolės ir audito tarnyba yra Savivaldybės tarybai atskaitingas viešasis juridinis asmuo, įgyvendinantis Lietuvos Respublikos vietos savivaldos įstatymo 27 straipsnyje nustatytus veiklos tikslus:

prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas bei patikėjimo teise valdomas valstybės turtas

Vertinti, kaip vykdomas Savivaldybės biudžetas ir naudojami kiti piniginiai ištekliai

2 pav. Pagrindiniai veiklos tikslai

Rengti ir Savivaldybės tarybai teikti išvadą dėl infrastruktūros plėtros programos ir jos administravimo lėšų panaudojimo

Rengti ir Savivaldybės tarybai teikti sprendimams priimti reikalingas išvadas dėl paskolų ėmimo, viešojo ir privataus sektorių partnerystės

Atlikti išorės auditą Savivaldybės administracijoje, administravimo subjektuose ir valdomose įmonėse

Rengti ir Savivaldybės tarybai teikti išvadą dėl Savivaldybės konsoliduotųjų ataskaitų rinkinio biudžeto ir turto naudojimo

3 pav. Pagrindiniai Tarnybos veiklos uždaviniai

Tarnyba savo veikloje vadovaujasi Tarptautiniais audito standartais, tarptautinės aukščiausiųjų audito institucijų organizacijos standartais, Audito vadovais, Tarnybos patvirtintais tvarkų aprašais.

Tarnybos veikla grindžiama nepriklausomumo, teisėtumo, viešumo, objektyvumo ir profesionalumo principais. Savivaldybės kontrolieriaus ir Tarnybos valstybės tarnautojų tarnybos santykių teisiniai pagrindai nustatyti Lietuvos Respublikos valstybės tarnybos įstatyme, o funkcijos ir atsakomybė – Lietuvos Respublikos vietos savivaldos įstatyme.

***Tarnybos veiklos finansavimas***

Tarnybos veiklos vykdymui Savivaldybės taryba 2022 metų Savivaldybės biudžete nustatė ir skyrė asignavimus[[2]](#footnote-2) – 121 200,00 Eur. Metų eigoje Savivaldybės tarybos sprendimais asignavimai buvo padidinti iki 126 300,00 Eur, panaudoti asignavimai – 126 101,78 Eur.

**126,1 tūkst. Eur**

Per 2022 metus panaudoti asignavimai

**118,2 tūkst. Eur**

Darbo užmokesčiui

**1,7 tūkst. Eur**

Socialiniam draudimui

**6,2 tūkst. Eur**

Prekėms ir paslaugoms

Prekėms ir paslaugoms skirti asignavimai panaudoti:

* 2,1 tūkst. Eur – kvalifikacijos kėlimui;
* 3,2 tūkst. Eur – prekėms įsigyti;
* 0,7 tūkst. Eur – informacinių technologijų paslaugoms;
* 0,2 tūkst. Eur – ryšių paslaugoms.

Tarnybos buhalterinę apskaitą tvarko ir ūkinį ir materialinį aptarnavimą atlieka Savivaldybės administracija teisės aktų nustatyta tvarka[[3]](#footnote-3) ir neviršydama Tarnybos išlaidų sąmatos. Tarnybos 2022 metų Finansinės ir biudžeto vykdymo ataskaitos parengtos ir pateiktos teisės aktų nustatyta tvarka ir terminais.

***Tarnybos darbuotojai***

Ir 2022 metais Tarnyboje dirbo trys valstybės tarnautojos, į pareigas priimtos Valstybės tarnybos įstatyme nustatyta tvarka. Visų Tarnybos valstybės tarnautojų išsilavinimas aukštasis universitetinis, visos turi pareigybės aprašymuose reikalaujamą darbo patirtį.

Kiekvienais metais Tarnyboje atliekamas visų valstybės tarnautojų metinis veiklos vertinimas. Reikalavimai profesinei kompetencijai atitinka ir aprašyti tarnautojų pareigybių aprašymuose. Audito užduotis atliekantys valstybės tarnautojai turi tam reikiamos kompetencijos ir gebėjimų. Savivaldybės kontrolierė vykdė personalo valdymo, mokymo ir kvalifikacijos tobulinimo organizavimo funkcijas, atliko Tarnybos darbuotojų tarnybinės veiklos vertinimus. Savivaldybės kontrolierės metinį veiklos vertinimą atliko Savivaldybės meras.

Nuolat keičiantis teisės aktams, atsirandant Savivaldybėje naujų funkcijų bei augant profesiniams reikalavimams yra būtina išlaikyti tinkamą kompetenciją, todėl būtinas kvalifikacijos tobulinimas. Per 2022 metus dalyvauta kvalifikacijos kėlimo seminaruose kontaktiniu bei nuotoliniu būdu ir vidutiniškai išklausyta po 38 akademines valandas.

Tarnybos vidaus administravimo ir audito veikla buvo organizuojama ir vykdoma leidžiant savivaldybės kontrolieriaus įsakymus ir vadovaujantis patvirtintu veiklos planu, pavedant atlikti auditą ir kitas užduotis. 2022 m. Tarnyboje parengta 15 įsakymų veiklos klausimais, 8 įsakymai personalo klausimais, 13 įsakymų atostogų ir komandiruočių klausimais. Taip pat gauta 44 raštai, parengta ir išsiųsta 118 raštų įvairiais Tarnybos veiklos klausimais.

***Auditų kokybės užtikrinimas***

Tarnyboje sukurtos vidaus tvarkos, kurios užtikrina, kad auditai būtų atliekami objektyviai ir nešališkai, yra sukurta auditų kokybės užtikrinimo tvarka, kuri skirta garantuoti atliekamų auditų kokybę ir atitiktų standartų ir teisės aktų reikalavimams. Auditų kokybės užtikrinimui Tarnyboje atliekama auditų vidinė priežiūrą ir peržiūrą. Tarnybos atliktų auditų išorinę peržiūrą atlieka Lietuvos Respublikos valstybės kontrolė valstybės kontrolieriaus nustatyta tvarka ir periodiškumu.

Valstybės kontrolieriaus 2022 m. lapkričio 11 d. įsakymu Nr. VE-147 „Dėl savivaldybių kontrolės ir audito tarnybų atliktų auditų 2023 metų išorinės peržiūros plano patvirtinimo“ išorinei peržiūrai atrinktas Plungės rajono savivaldybės kontrolės ir audito tarnybos 2022 metais atliktas Plungės rajono savivaldybės visuomenės sveikatos biuro veiklos vertinimo auditas. Išorinės peržiūros pradžia 2023 m. sausio 3 d., pabaiga – 2023 m. gegužės 31 d.

**VEIKLOS FUNKCIJŲ ĮGYVENDINIMAS**

***Veiklos rezultatai***

Tarnyba, įgyvendindama Lietuvos Respublikos vietos savivaldos įstatyme nustatytas funkcijas ir suteiktus įgaliojimus, atlieka išorės finansinį (teisėtumo) ir veiklos auditą Savivaldybės administracijoje, Savivaldybės administravimo subjektuose ir Savivaldybės valdomose įmonėse, rengia ir Savivaldybės tarybai teikia sprendimams priimti reikalingas išvadas, nagrinėja iš gyventojų gaunamus prašymus, pranešimus, skundus ir pareiškimus dėl savivaldybės lėšų ir turto.

Per 2022 metus atlikta:

**Plungės rajono savivaldybės 2021 metų konsoliduotųjų ataskaitų rinkinio, Savivaldybės biudžeto ir turto naudojimo vertinimo finansinio (teisėtumo) audito rezultatai**

Atlikdami Savivaldybės 2021 metų konsoliduotųjų ataskaitų rinkinio finansinį (teisėtumo) auditą,[[4]](#footnote-4) vertinome 43 viešojo sektoriaus subjektų finansinių ataskaitų pagrindu sudaryto 2021 metų Savivaldybės konsoliduotųjų finansinių ataskaitų rinkinio duomenis.

Atlikę Plungės rajono savivaldybės 2021 metų konsoliduotųjų finansinių ataskaitų rinkinio auditą, įvertinus veiklos rezultatus, grynojo turto pokyčius ir pinigų srautus,  reikšmingų klaidų ir neatitikimų nenustatėme.

**Įvertinus Savivaldybės biudžeto lėšų ir turto valdymo, naudojimo ir disponavimo jais teisėtumą ir jų naudojimą įstatymų nustatytiems tikslams, nustatyta, kad turtas dėvimas, naudojamas, o nusidėvėjimas neskaičiuojamas.**

**S**avivaldybės administracijos nebaigtos statybos sąskaitoje apskaityti užbaigti objektai, tačiau neperduoti kitiems viešojo sektoriaus subjektams ir neapskaityti kitose ilgalaikio turto sąskaitoje.

Ilgalaikio turto nekilnojamųjų kultūros vertybių sąskaitoje apskaitytų Platelių kultūros namų pastatas neįvertintas tikrąja verte.

Valstybės ir savivaldybių turtas privalo būti valdomas, naudojamas ir juo disponuojama remiantis *visuomeninės naudos*, *efektyvumo*, *racionalumo* ir *viešosios teisės* principais. Vertinant, ar šiais principais Savivaldybėje turtas valdomas, naudojamas ir juo disponuojama, nustatyta, kad Savivaldybė turi įsigijusi ilgalaikio nekilnojamo turto, tačiau įsigytas turtas, tikslui, nurodytam įsigijimo metu, nenaudojamas ir veikla jame nevykdoma.

***Pradėti auditai***

Tarnyba, vykdydama 2023 metų veiklos planą, pradėjo Savivaldybės 2022 metų konsoliduotų ataskaitų rinkinio, Savivaldybės biudžeto ir turto naudojimo finansinį (teisėtumo) auditą, kurio tikslai:

- įvertinti Savivaldybės 2022 metų biudžeto vykdymo ataskaitų rinkinio duomenis ir pareikšti nepriklausomą nuomonę dėl Savivaldybės 2022 metų biudžeto vykdymo ataskaitų duomenų tikrumo ir teisingumo;

- įvertinti Savivaldybės 2022 metų konsoliduotųjų finansinių ataskaitų rinkinio duomenis ir pareikšti nepriklausomą nuomonę dėl Savivaldybės 2022 metų konsoliduotųjų finansinių ataskaitų duomenų tikrumo ir teisingumo;

- įvertinti Savivaldybės lėšų ir turto valdymo, naudojimo ir disponavimo jais atitikimą teisės aktams pasirinktose srityse per 2022 metus.

***Audito metu teiktų rekomendacijų įgyvendinimas***

Tarnyba 2022 metais įvykdė visas veiklos plane numatytas užduotis, parengė ir pateikė Savivaldybės tarybai visas sprendimams priimti reikalingas išvadas. Teikėme audituotiems subjektams rekomendacijas, stebėjome ir stebime, ar jos įgyvendintos. Teikėme Savivaldybės tarybos Kontrolės komitetui ne tik audito ataskaitas, bet ir ataskaitą, kaip audituoti subjektai įgyvendina rekomendacijas. Audituotiems subjektams 2022 metais vykdymui buvo pateiktos 34 rekomendacijos.

Tarnybos 2022 metais teiktų rekomendacijų įgyvendinimo rezultatai:

VšĮ Plungės rajono savivaldybės ligoninė neįgyvendino teiktos rekomendacijos patvirtinti įstaigos strateginį veiklos planą. Dėl vykdomos sveikatos priežiūros įstaigų reformos, Ligoninės veiklos strateginio plano parengimas atidėtas iki 2023 m. liepos 31 d.

**KITA VEIKLA**

Tarnyba ne tik atsakinga už finansinių (teisėtumo) ir veiklos auditų atlikimą, bet pagal Lietuvos Respublikos dokumentų ir archyvų įstatymą atsakinga už įstaigos dokumentų valdymo ir išsaugojimo organizavimą, už bylų dokumentacijos planų sudarymą ir derinamą Elektroninėje archyvo informacinėje sistemoje. Teisės aktų nustatyta tvarka 2022 metais parengtas ir suderintas 2023 metų dokumentacijos planas.

Tarnyba nuo 1998 m. yra Savivaldybių kontrolierių asociacijos narė ir šešiolika metų stebėtojo teisėmis dalyvavo Europos regionų išorės audito institucijų organizacijos (EURORAI) veikloje, o 2022 m. spalio 19–22 dienomis Maljorkoje (Ispanija) vykusiame tarptautiniame kongrese Savivaldybių kontrolierių asociacija buvo priimta į EURORAI asocijuotu nariu. Kiekvienais metais Tarnyba moka asociacijos mokestį.

**BAIGIAMOSIOS NUOSTATOS**

Tarnyba, atlikdama auditus, nesiekia kuo daugiau nustatyti pažeidimų, bet Tarnybos siekis padėti audituojamam subjektui suprasti, kaip vykdyti veiklą laikantis teisės aktų reikalavimų, reglamentuojančių viešojo juridinio asmens veiklą, kad vykdytų veiklą laikydamasis patikimo finansų valdymo principo, grindžiamo ekonomiškumu, rezultatyvumu, kad Savivaldybės bendruomenei būtų teikiama patikima, aktuali, išsami ir teisinga informacija apie įstaigos finansinę ir kitą veiklą.

Audito poveikio negalime pasiekti be glaudaus bendradarbiavimo su Savivaldybės taryba, Kontrolės komitetu, Savivaldybės meru, Savivaldybės administracija ir audituojamais subjektais. Kontrolės komitetas visą ataskaitinį laikotarpį siekė veiksmingesnio audito rekomendacijų įgyvendinimo, nuolat palaikė mūsų iniciatyvą, ir tai turėjo teigiamos įtakos Tarnybos aplinkai ir veiklos rezultatams. Didesnį audito poveikį užtikrina audito rezultatų nešališkas pristatymas ne tik audituojamų subjektų vadovams, Savivaldybės merui, Savivaldybės administracijai, Savivaldybės tarybos Kontrolės komitetui, bet ir Savivaldybės bendruomenei. Todėl Tarnybos audito ataskaitos ir išvados skelbiamos Savivaldybės interneto puslapyje [www.plunge.lt](http://www.plunge.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės kontrolės ir audito tarnyba

1. Lietuvos Respublikos vietos savivaldos įstatymas, 1994-07-07, Nr. I-533 (su vėlesniais pakeitimais). [↑](#footnote-ref-1)
2. Plungės rajono savivaldybės tarybos 2022 m. vasario 10 d. sprendimas Nr. T1-3 „Dėl Plungės rajono savivaldybės 2022 metų biudžeto patvirtinimo“, 2022 m. liepos 28 d. sprendimas Nr. T1-187 ir 2022 m. lapkričio 24 d. sprendimas Nr. T1-256 (patikslinimas). [↑](#footnote-ref-2)
3. Plungės rajono savivaldybės tarybos 2014 m. balandžio 24 d. sprendimas Nr. T1-123 „Dėl Plungės rajono savivaldybės kontrolės ir audito tarnybos nuostatų patvirtinimo“ V skyrius, 23 dalis. [↑](#footnote-ref-3)
4. Plungės rajono savivaldybės kontrolės ir audito tarnybos 2022-07-12 Audito ataskaita Nr. IV-2 „Plungės rajono savivaldybės 2021 metų konsoliduotųjų ataskaitų rinkinio, Savivaldybės biudžeto ir turto naudojimo vertinimo“ [↑](#footnote-ref-4)